Aw ni sɔgɔma !
Akendewa nisɔndiyalen b’a jir’aw la ko a bɛna Bamanankan kalanni tako fɔlɔ bila sen kan Ɛntɛrinɛti sira fɛ.
Akendewa ko a b’a jira ko a haminanko dɔ ye Farafinnakanw ka ɲɛtaa ye. O la sa, a ko mɔgɔ o mɔgɔ, i kɛra Bamanankan fɔbaa kɔrɔ ye o, i ma kɛ Bamanankan fɔbaa ye, n’i bɛ fɛ Bamanankan kalan, k’a sɛbɛn, ka jate bɔ Bamanankan na, ka foli ni baro k’a la, i k’i sen don u ka nin bamanankankalan in na ɛntɛrinɛti sira fɛ.
O la, Bamanankan fɔbaw ani Farafinnakanw kanubaw, nin ye sababu ɲuman ye walasa aw bɛɛ ka se ka bamanankan kalan, kan min fɔlen bɛ kosɛbɛ an ka jamanaw kɔnɔ.
Nin Bamanankankalan tako fɔlɔ in bɛ kɛ waati 3 kɔnɔ. (mɛkalo tile 7, tile 14 ani a tile 21) ka bɔ nɛgɛ ɲɛ 10 ni miniti 30 la ka se nɛgɛ ɲɛ 12 ma.
Bamanankankalan in karamɔgɔ ye Bukari Konate ye n’o ye bulɔgutigi lakodɔnnenba ye ka bɔ Mali la k’a sababu kɛ a ka bulɔgu ye Bamanankan na.
Walasa k’aw sen don nin kalan in na, a ka kan aw k’aw tɔgɔ sɛbɛn. Aw ye don yan walasa k’aw tɔgɔ sɛbɛn.
Kalan in daminɛni layidu fɔlɔ dilen bɛ ka bɛn mɛkalo tile 7 ma nɛgɛ ɲɛ 10 ani miniti 30 waati. Aw ye na fara Akendewa kan, k’an ka kanw don ba la.
https://spreadsheets.google.com/spreadsheet/viewform?formkey=dEk2NlJ3QW00cmd1NGRTWHN0c0NxS1E
dyu_Latn bam_Latn bam_Latn bam_Latn bam_Latn bam_Latn bam_Latn bam_Latn eng_Latn